cyanic-selkie/wikianc huggingface dataset:
Jūras zīriņš
Latvijā
Lai arī vēsturiskās ziņas ir trūcīgas, visticamākais, ka jūras zīriņš kā caurceļotājs Latvijā ir bijis sastopams vismaz jau 19. gadsimtā. Latvijā tas ir rets ligzdotājs un ligzdošana pārliecinoši pierādīta tikai 1970. gados, bet 1990. gados ligzdotāju skaits sasniedza 65-110 pāru. Latvijā tas sastopams jūras piekrastē un jūrā, īpaši caurceļošanas laikā. Iekšzemē tikpat kā neieceļo, atskaitot ligzdotājus Daugavas lejtecē. Iekšzemes rajonos, kas nerobežojas ar jūru zināms tikai viens novērojums. Pēdējos desmit gados to skaits Latvijā ir samazinājies vairāk kā par 30%.
Līdzīgās sugas
Visbiežāk jūras zīriņu sajauc ar upes zīriņu. Pirmajam ir smalkāka galva, tievāks kakls un īsākas kājas. Jūras zīriņa apakšpuse ir pelēcīgāka kā upes zīriņam, līdz ar to tā vaigi izskatās baltāki, pamanāmāki. Upes zīriņam ārpus ligzdošanas sezonas uz spārnu lidspalvām attīstās melna maliņa, bet jūras zīriņam spārni izskatās balti visu gadu (paši gali pelēki), attīstoties tikai ļoti šaurai, melnai kantītei uz ārējām lidspalvām. Turklāt pret gaismu visi jūras zīriņa lidspalvu gali ir caurspīdīgi. Šāda īpašība upes zīriņam ir tikai pirmajām četrām spārnu lidspalvām. Knābis un kājas jūras zīriņam ir tumši sarkanas, knābim nav melnā galā. Salīdzinoši upes zīriņam knābis ir koši, oranžīgi sarkans, ar melnu galu (vai viscauri melns Sibīrijas upes zīriņam), arī tā kājas ir koši sarkanas. Sārtajam zīriņam ir tumšāks apspalvojums un garāki spārni.
Ligzdošana
Ligzdot jūras zīriņš sāk 3—4 gadu vecumā. Pāris tiek izveidots uz mūžu un tas atgriežas ligzdot vienā un tajā pašā vietā katru gadu. Jūras zīriņi kā visi zīriņi ligzdo trokšņainās un blīvās kolonijās, bieži tās ir kopīgas ar upes zīriņiem vai cekulzīriņiem. Kolonija parasti atrodas jūras krastā, uz salām, ļoti retos gadījumos tundrā pie iekšējām ūdenstilpēm. Jūras zīriņš ir viena no visagresīvākajām zīriņu sugām. Tas bezbailīgi aizstāv savu ligzdu un mazuļus. Tas metas uzbrukumā gan cilvēkam, gan lielam plēsējam, cenšoties knābt galvā un kaklā. Lai arī jūras zīriņš nespēj nāvējoši savainot, piemēram, cilvēku, tomēr iecirst asiņainas brūces tas spēj, līdz ar to spējot padzīt pat samērā lielus plēsējus, salīdzinot ar sevi, piemēram, polārlapsas un kaķus, kā arī lielus plēsīgos putnus. Jūras zīriņu tuvumā tādēļ vienmēr cenšas ligzdot alki, saņemot tādējādi arī savām ligzdošanas vietām aizsardzību.
2008. gada vasaras olimpiskās spēles
Pekinas olimpiskajās spēlēs piedalījās 204 valstis, kuras pārstāvēja 11 028 sportisti. Kopumā tika sadalīti 302 medaļu komplekti 28 sporta veidos. Trim valstīm šīs bija pirmās olimpiskās spēles: Māršalu Salām, Melnkalnei un Tuvalu.
Sporta veidi
Sporta veidu skaits ir ļoti līdzīgs iepriekšējai olimpiādei, kura 2004. gadā notika Atēnās. 2008. gada olimpiskajās spēlēs kopā tiek sadalīti 302 medaļu komplekti. Pirmoreiz olimpiskajās spēlēs notiek sacensības BMX riteņbraukšanā, pirmoreiz notiek arī 3000 metru šķēršļu skrējiens sievietēm. Peldēšanā ir maratona disciplīna, kurā jāpeld 10 kilometri. Nelielas izmaiņas ir arī galda tenisa un paukošanas sacensībās.
Dalībvalstis
Olimpiskajās spēlēs piedalijās sportisti no 204 valstīm, kas ir vairāk kā 2004. gadā Atēnās. Tā kā 2006. gadā Melnkalne atdalījās no Serbijas, tad katra startē atsevišķi. Kopš 2004. gada savas NOK ir izveidojušas divas valstis — Tuvalu un Māršala Salas, kuras pirmoreiz piedalās olimpiskajās spēlēs. Savukārt Dienvidkoreja un Ziemeļkoreja bija plānojušas startēt olimpiskajās spēlēs kā viena komanda. Līdz šim abas valstis bija gājušas zem viena karoga tikai atklāšanas ceremonijā. Pagaidām šis projekts ir atlikts, jo abas valstis nespēj vienoties par kvalificēšanās kritērijiem. Ziemeļkoreja uzskata, ka komandā jābūt vienādam skaitam dalībnieku no katras valsts, bet Dienvidkoreja uzskata, ka jābalstās uz labākajiem rezultātiem. Jaunu NOK vēlējās izveidot arī Nīderlandes Antiļas, bet projekts tika atlikts līdz 2008. gada decembrim — 4 mēnešus pēc olimpiskajām spēlēm.
Latvija olimpiskajās spēlēs
Latvijai šīs bija devītās vasaras olimpiskās spēles. Latvijas delegācijā bija iekļauti 50 sportisti, kas valsti pārstāvēja 11 sporta veidos. Latvijas sportisti izcīnīja trīs medaļas — Māris Štrombergs zeltu BMX riteņbraukšanā, vieglatlēts Ainārs Kovals sudrabu šķēpa mešanā un Viktors Ščerbatihs bronzu svarcelšanā. Latvijas karognesējs atklāšanas ceremonijā bija šķēpa metējs Vadims Vasiļevskis.
Mark I
Izmantošana
Pēc pirmās kaujas pie Flērkorseletes (fr. Flers-Courcelette), "Mark I" tika uzlabots (jaunās modifikācijas sāka dēvēt par "Mark II" un "Mark III"). Pēc modeļa "Mark IV" ieviešanas, iepriekšējās modifikācijas turpināja izmantot vairs tikai kā mācību mašīnas, kā vilcējmašīnas vai "īpašām" vajadzībām (piemēram, uz atsevišķiem tankiem tika uzstādīti radioraidītāji un tie tika izmantoti sakariem ar štābu).
Latvijas Entomoloģijas biedrība
Latvijas Entomoloģijas biedrība (LEB) ir sabiedriska organizācija, kas apvieno kukaiņu pētīšanas entuziastus Latvijā. Entomoloģijas biedrības biedri ir gan dažādu Latvijas un ārzemju zinātnisko iestāžu darbinieki, gan arī amatieri, kuriem kukaiņu izpēte ir vaļasprieks.
Hēla (mītiska būtne)
Hēlā nonāk tie, kuri miruši no slimības vai vecuma, kā arī zvērestu lauzēji. Heimskringlā vēstīts, ka Hēla dabūjusi sev vīru, liekot Zviedrijas karalim mirt dabiskā nāvē.
VEF I-11
VEF I-11 bija 1936. gadā VEF rūpnīcā uzbūvēta divvietīga sporta un ceļojumu lidmašīna. Lidmašīnas autors ir Kārlis Irbītis, kurš 1935. gadā ierosināja VEF ražot lidmašīnas.
Idāra-Oberšteina
Idāra - Oberšteina - pilsēta Vācijas rietumos, Reinzemē-Pfalcā, Hunsrika kalnos (Hunsrück) pie Nāes (Nahe) upes.
Autisms
Autisms (el — ‘pats’) jeb autiskā spektra traucējumi ir dažādu pakāpju garīgi traucējumi, kam raksturīgas nepietiekami attīstītas saskarsmes spējas un sociālā distancēšanās. Autisma pazīmes parādās bērnībā, kad var novērot vecumam nepietiekamas sociālās prasmes attiecībās ar vienaudžiem un tendenci būt vienatnē. Lielākoties sociālās iemaņas dzīves laikā tiek apgūtas, bet tas notiek lēnāk nekā citiem cilvēkiem un ne pilnvērtīgi.
Dzimtbūšana
Dzimtbūšanas vēsture
Rietumeiropā dzimtbūšana radās pēc Karolingu impērijas sadalīšanās ap 10. gadsimtu. Šajā laikā Rietumeiropa bija sadrumstalota daudzās feodālās valstiņās, kurās par dominējošo lauksaimniecības darbaspēku kļuva dzimtzemnieki. Viduslaikos vēl arvien pastāvēja verdzība, taču tā bija reti izplatīta, vergi tika izmantoti galvenokārt kā mājkalpotāji. Daļā Eiropas, kā piemēram Skandināvijā, dzimtbūšana neizveidojās.
Dzimtbūšana Latvijā
Zviedru Vidzemes zemnieku stāvoklis uzlabojās pēc 1630. gadā veiktās Vidzemes tiesu reformas. Katrā apriņķī tika izveidotas zemes tiesas, kuras atņēma muižniekiem civilo un kriminālo jurisdikciju par saviem dzimtļaudīm. 1681. gadā karalis Kārlis XI parakstīja priekšlikumu par dzimtbūšanas atcelšanu Vidzemē, taču Vidzemes landtāgs to noraidīja. 1696. gadā tika izdots reglaments, kurā noteica maksimālo klaušu dienu skaitu. Vidēji tās bija 325 dienas gadā uz vienu arklu (28 ha), rēķinot uz arkla platības 15,8 lauku darbos nodarbinātus iedzīvotājus. Saimnieki klaušās negāja, savukārt kalpi un saimnieku neprecētie dēli gan gāja klaušās, taču tika uzskatīti par brīviem cilvēkiem. Reglaments arī ierobežoja muižnieku mājas pārmācības tiesības. Visi pārkāpumi bija jānodod tiesā, vienīgi klaušu darbinieku sīkos pārkāpumus varēja sodīt ar miesas sodu. Pēc Vidzemes un Igaunijas provinču nonākšanas Krievijas pakļautībā 18. gadsimta sākumā, zemnieku stāvoklis tajās krasi pasliktinājās. 1739. gadā pieņemtajā Rozena deklarācijā bija noteikts, ka zemnieki ir īpašums, tātad var tikt pirkti, pārdoti un dāvināti, dzimtkungam ir neierobežotas tiesības zemnieku sodīt un lemt par viņa dzīvību un nāvi. Dzimtkungs varēja palielināt klaušas pēc saviem ieskatiem un arī brīvi rīkoties ar zemnieka kustamo mantu. Līdz ar to saimnieki bija saistīti pie zemes, bet viņiem nebija nekādu tiesību palikt savās mājās, kaut arī viņi izpildītu visus pienākumus pret muižu (izņēmums bija nedaudzās atlikušās kroņa muižas, kur palika spēkā zviedru laiku noteikumi). Kalpi turpretim faktiski bija kļuvuši par savu kungu vergiem. Turklāt katru saimnieku un viņa ģimenes locekļus dzimtkungs varēja pārvērst par kalpiem un viņus pārdot un pirkt.
Klase.lv
Klase.lv ir viena no pirmajām tiešsaistes sociālā tīkla tīmekļa vietnēm Latvijā (2003 g.). Tīklu var izmantot, lai sazinātos ar bijušajiem klasesbiedriem, vai draugiem.
Pieviltie
Filmai iznākot, to pavadīja vidējas un negatīvas atsauksmes gan padomju presē, gan latviešu diasporas izdevumā "Jaunā Gaita".
Britu muzejs
Muzejs ar Apvienotās Karalistes parlamenta lēmumu ir dibināts 1753. gadā, un sākotnēji tas balstījās uz trīs kolekcijām: Hansa Sloena (Hans Sloan), Roberta Hārlija (Robert Harley) un Roberta Kotona (Robert Cotton) privātkolekcijām. Kolekcijas tika izvietotas Montagjū ēkā, un 1759. gadā kļuva pieejamas apskatei. Laika posmā no 1823. līdz 1852. gadam Montagjū ēkas atrašanās vietā tika uzcelta muzeja pašreizējā ēka, to projektējis arhitekts Roberts Smērks. Vēlāk vairākas reizes ēka tika izmainīta un pārbūvēta. Slavenā muzeja lasītava tika izbūvēta 1850. gados un tajā ir strādājuši tādi ievērojami cilvēki kā Kārlis Markss, Virdžīnija Vulfa, Pjotrs Kropotkins (Пётр Кропоткин) un Tomass Kārlails (Thomas Carlyle). 1881. gadā sākotnējā dabas vēstures kolekcija tika pārcelta uz jauno ēku Dienvidkensingtonā (South Kensington), kas kļuva par Dabas vēstures muzeju (Natural History Museum). 1973. gadā Britu muzeja bibliotēka ar Parlamenta lēmumu tika pārcelta uz Britu bibliotēku (British Library). 1997. gadā, kamēr tika būvēta jaunā Britu bibliotēkas ēka, aptuveni puse no bibliotēkas grāmatām tika turētas Britu muzejā.
Armands Puče
Biogrāfija
Laikā no 1986. līdz 1992. gadam bijis laikrakstu "Padomju Jaunatne" un "Latvijas Jaunatne" korespondents. Vēlāk līdz 1995. gadam A. Puče pildīja laikraksta "Labrīt" redaktora vietnieka amata pienākumus. Laikā no 1995. līdz 2004. gadam bijis "Sporta Avīzes" galvenais redaktors, kā arī "Neatkarīgās Rīta Avīzes" sporta nodaļas vadītājs. No 2004. līdz 2016. gadam A. Puče bija SIA "Mediju nams" valdes priekšsēdētājs un līdzīpašnieks. 2016. gadā kopā ar citiem preses izdevēja īpašniekiem (Lilita Seimuškāne un Uldis Dreiblats) pārdeva savas daļas tajā Aivara Lemberga dēla Anrija Lemberga sievas brālim Naurim Kāpostiņam.
Siāmas kaķis
Izskats
Tradicionālais siāmietis ir samērā masīvs, muskuļots un liels kaķis ar apaļu galvu un ķīļveida purniņu. Ausis vidēji lielas, novietotas augstāk nekā modernajam siāmietim. Spilgti zilās acis vidēji lielas, mandeļu formas, kuras nereti šķielē. Viena no nereti satopamām šķirnes īpatnībām ir saīsināta vai lauzta aste. Tradicionālie siāmietis ir diezgan smags kaķis — runcis var svērt 5—7 kg, kaķene — 4—6 kg.
Leģendas
Otra leģenda vēsta, ka jauns kaķis tika nosūtīts karaliskā biķera meklējumos, kas bija pazudis no kāda Siāmas tempļa. Uz džungļiem runcis paņēma līdzi savu sievu. Atraduši dārgumu, runcis nolēma, ka sievai jāpaliek džungļos sargāt biķeri, kamēr viņš pats devās atpakaļ uz pilsētu informēt priesteri par savu atradumu. Noraizējusies kaķene nogūlās un apvija savu asti ap biķera kāju, lai būtu pārliecināta, ka neviens to nevar paņemt, viņai to nezinot. Pēc četrām naktīm viņas vīrs atgriezās un atklāja, ka ir kļuvis par tēvu pieciem jaukiem, maziem kaķēniem. Bet, neskatoties uz saviem jaunajiem pienākumiem, uzticīgā kaķu māte nebija aizmirsusi savu agrāko solījumu vīram. Viņa tik apzinīgi bija sargājusi biķeri, ka astes galā bija attīstījies izliekums. Turklāt arī visiem pieciem kaķēniem viņu astēs bija līdzīgs izliekums. Piedevām, gaidot pārējos, kaķene bija tik rūpīgi raudzījusies gan uz ceļu, gan uz biķeri, gan kaķēniem, ka acis no pārpūles sākušas šķielēt.
Kopšana
Lai arī siāmietis lieliski iztiek viens pats, tomēr otrs rotaļu biedrs (kaķis vai neliels suns) būtiski uzlabos kaķa dzīves kvalitāti un atvieglos aizņemtu cilvēku rūpes par kaķa izklaidēšanu. Vispiemērotākie partneri siāmietim ir siāmieši un citas orientālās kaķu šķirnes. Saimniekam ir jāparūpējas par rotaļlietām un nagu asināmo koku, bez tam Siāmas kaķi var iemācīt ķert un nest rotaļlietas atpakaļ saimniekam.
Kotdivuāra
Kotdivuāra (fr) jeb Ziloņkaula Krasts, oficiāli Kotdivuāras Republika, ir valsts Rietumāfrikā. Tā robežojas ar Libēriju un Gvineju rietumos, Mali un Burkinafaso ziemeļos, Ganu austrumos, bet uz dienvidiem no tās atrodas Gvinejas līcis. Kotdivuāras platība ir 322 462 km2, un 2009. gadā tās iedzīvotāju skaits bija 20 617 068. Neatkarību valsts ieguva.
Valsts nosaukums
1985. gada oktobrī Kotdivuāras valdība oficiāli lūdza citas valstis nelietot valsts nosaukuma eksonīmisko (tulkoto) formu, bet tā vietā izmantot francisko nosaukumu Côte d'Ivoire vai tā transliterācijas. Taču šis lūgums bieži tiek ignorēts, it īpaši angļu valodā, tā vietā lietojot tradicionālo nosaukumu (Ivory Coast). Izņēmumi ir diplomātiskajos sakaros, kur izmanto oficiālo nosaukumu "Kotdivuāra", kā to dara arī FIFA, SOK, Encyclopedia Britannica tiešsaistes versijā un Nacionālā ģeogrāfijas biedrība.
Alanīts-(Ce)
Atradnes
Atrodams vairāk nekā 300 vietās visā pasaulē. Latvijai tuvākās ir:
Skudra
Uzvārds
Latviešu cilmes uzvārds. Cilvēki ar šo uzvārdu:
Tekostraki
Tekostraki (Thecostraca) ir žokļkājvēžu apakšklase (aprakstītas apmēram 1320 sugas). Daudzām sugām ir planktonā dzīvojoši kāpuri, kuri vēlāk pieaugot pāriet sēdošā vai parazītiskā dzīvesveidā. Apakšklase sastāv no 3 grupām (infraklasēm). Morfoloģiski tiek salīdzināti tikai šo grupu pārstāvju kāpuri, jo pieaugušās formas zaudē kopīgas radniecīgās īpašības, vai arī pieaugušās formas vispār nav zināmas. Visu triju grupu radniecība ir noteikta ģenētiskā līmenī. Kā kopīgās ārējās morfoloģiskās īpašības var minēt to, ka tekostraku metanauplijiem nav postmaksillāro ekstremitāšu, kā arī tiem ir līdzīga acu uzbūve (trīsšūnu kristāliskais konuss).
Kārkli pelēkie zied
"Kārkli pelēkie zied" ir 1961. gadā uzņemtā latviešu padomju aktierfilma. Filmas režisors ir Gunārs Piesis. Filma uzņemta Rīgas Kinostudijā.
Aleksandrs Bartaševičs
Arī viņa tēvs Anatolijs Bartaševičs bija Latvijas parlamenta deputāts, tāpat politikai bija pievērsies brālis Mihails Bartaševičs.
Rīgas Latviešu biedrība
Biedrība rīko ar tautas tradīcijām saistītus sabiedriskus pasākumus un atbalsta dažādu kolektīvu darbību. Pašlaik biedrībā ir vairāk kā 700 biedru un 8 Goda biedri: Andris Kolbergs, Jānis Stradiņš, Vaira Vīķe-Freiberga, Guntis Ulmanis, Viktors Hausmanis, Pēteris Vasks, Raimonds Pauls un Ēriks Hānbergs.
Pirmsākumi
Pēc dzimtbūšanas atcelšanas Latvijas teritorijā (Kurzemes guberņā 1817. gadā, Vidzemes guberņā 1819. gadā, Vitebskas guberņā tikai 1861. gadā) zemnieki sāka brīvi pārvietoties un iegūt īpašumā zemi. Tas veicināja līdz tam nepieredzētu latviešu pārcelšanos uz plaukstošo tirdzniecības un rūpniecības pilsētu Rīgu. Pēc cietokšņa vaļņu nojaukšanas (1857—1863) Rīgā sāka būvēt jaunas ēkas un rūpnīcas, kurām bija nepieciešams papildus darbaspēks. Šajā laikā no akadēmiski izglītotajiem Tērbatas universitātes beidzējiem sāka veidoties latviešu inteliģence. Rīgas latviešiem auga nepieciešamība pēc sava vienojošā centra gan sabiedriski un saimnieciski organizatoriskā ziņā, gan nacionālās kopības izjūtas apliecināšanai.
Stereotips
Par stereotipiem jeb stereotipiskiem priekšstatiem socioloģijā sauc noturīgus, pārspīlētus un neobjektīvus priekšstatus par kādu cilvēku tipu, grupu vai sabiedrību. Tā pamatā ir aizspriedumi, nevis fakti. Stereotipi nostiprinās cilvēka atmiņā un pretojas pārmaiņām vai faktiem, kuri pierāda pretējo. Pastāv uzskats, ka stereotipu veidošanās atspoguļo kādu varas struktūru, kur sabiedrībā dažādas grupas, izmantodamas marķēšanu (birku pielikšanu).
Dzimuma stereotipi
Dzimuma stereotipi ir uzskati par sievietei un vīrietim piemītošām īpašībām, kas balstīti uz aizspriedumiem, nekritiskiem pieņēmumiem un neobjektīvu vērtējumu. Tieši dzimumstereotipi ļoti bieži veido dzimumdiskriminācijas pamatu, liedzot viena vai otra dzimuma pārstāvim izvēlēties noteiktu nodarbinātības veidu vai uzvedību. Dzimuma stereotipi norāda, kādam ir jābūt vīrietim, kādai sievietei. Ja cilvēki neatbilst šiem tradicionālajiem stereotipiem, pret viņiem var tikt izrādīta negatīva attieksme. Bieži vien vīriešiem tiek piedēvēta uzņēmība, sāncensība, pašpārliecinātība, patstāvība, arī neatkarība un agresivitāte. Pastāv stereotips, ka sievietēm ir daudz tuvākas attiecības ar saviem bērniem. Savukārt sievietēm tiek piedēvēts maigums, iejūtīgums, izpalīdzība, gādīgums un pazemīgums. Sievietēs dominē īpašības, kas saistītas ar gādīgumu, jo evolūcijas gaitā viņām galvenais ir bijušas rūpes par bērniem. Bet vīriešos dominē īpašības, kas saistītas ar agresivitāti, jo evolūcijas gaitā viņiem galvenās bijušas cīņas un medības. Lielākoties dzimuma stereotipi ir neprecīzi. Ja cilvēki neatbilst tradicionālajiem stereotipiem, bieži pret viņiem tiek izrādīta negatīva attieksme.
Alofans
Atradnes
Atrodams visā pasaulē. Latvijai tuvākās atradnes:
Tava laime
Lomās
Epizodē:
Divpunktu mārīte
Divpunktu mārīte (Adalia bipunctata) ir mārīšu dzimtas kukainis (vabole). Tā ir viena no visbiežāk sastopamajām mārīšu dzimtas vabolēm Latvijā. No lauksaimniecības viedokļa divpunktu mārīte ir pazīstama kā derīgs kukainis, kurš pasargā augus no kaitēkļiem. Vabole dzīvo uz lakstaugiem, kur barojas ar kukaiņiem, visbiežāk laputīm. Mārītes pārziemo zemsedzē un lapu kaudzēs. Pēc savas dabas kukainis ir diezgan lēnīgs, bet prot visnotaļ labi aizstāvēties, pateicoties tam, ka no locītavām izdala priekš putniem negaršīgu šķidrumu.
Troja
Troja (grc un, la un Troia) bija sena pilsēta Troādā, mūsdienās Bigas pussalā, Turcijā, Anatolijas ziemeļrietumos. Tai ir nozīmīga loma gan literatūrā, gan arheoloģijā. Literatūrā tā vislabāk ir zināma kā Trojas kara norises vieta. Šo arheoloģisko pieminekli atklāja vācu arheologs Heinrihs Šlīmanis, kurš tur strādāja no 1870. gada, vairākkārt veicot izrakumus, un atgriežoties pie tiem atkal neilgi pirms savas nāves 1890. gadā. Šlīmanis arheoloģisko izrakumu laikā konstatēja, ka pilsētu veido deviņi arheoloģiskie slāņi, no kuriem vecākais tika datēts ar 3000. gadu p.m.ē., bet jaunākais — ar 4. gadsimtu mūsu ērā. Grieķu leģenda vēsta, ka Troja bija aplenkta 10 gadus pirms tā tika iznīcināta. Leģenda ir aprakstīta Homēra sarakstītajos eposos "Iliāda" un "Odiseja" un Vergilija darbā "Eneīda". Pēc Trojas iznīcināšanas šajā vietā esot nodibināta jauna pilsēta ar jauno nosaukumu Iliona. 1998. gadā Trojas pilsētas drupas tika iekļautas UNESCO Pasaules mantojuma sarakstā.
Polijas—Lietuvas kopvalsts dalīšanas
Priekšvēsture
1764. gadā Polijas-Lietuvas Sejms ar Krievijas atbalstu par karali ievēlēja Čartorisku dzimtas izvirzīto karaļa kandidātu Staņislavu Poņatovski, kas atļāva Krievijas armijas ievešanu savas valsts teritorijā pilsoņu karā pret Baras konfederācijas atbalstītājiem (1768–72). Faktiski pēc 1768. gada Polijas-Lietuvas kopvalsts kļuva par Krievijas Impērijas protektorātu, pret ko iebilda Austrija. Krievu-turku kara (1768–1774) laikā Krievijas karaspēks ieņēma Moldāvijas un Valahijas kņazistes, pret ko krasi iebilda Austrija.
Nākamās dalīšanas
Tomēr īsi pirms Otrā pasaules kara ar Neuzbrukšanas līgumu starp Vāciju un PSRS 1939. gada 23. augustā Maskavā PSRS panāca ne tikai Vācijas atteikšanos no teritoriālajām pretenzijām uz Polijas austrumu apgabaliem, bet arī uz Latvijas, Igaunijas un Somijas teritorijām, bet 28. septembrī parakstītajā Padomju-vācu draudzības un robežu demarkācijas līgumā arī uz Lietuvas teritoriju.
Kolomna
Kolomnas klimats ir mēreni kontinentāls. Stiprs sals un liels karstums šeit ir reti. Visaukstākais mēnesis gadā ir janvāris ar vidējo temperatūru -10 °C, bet vissiltākais ir jūlija, +18,5 °C.
Īmirs
Īmira rašanās un pasaules radīšana
Pirms pasaules rašanās bezdibeņa Ginnungagapa ziemeļdaļa piepildījās ar ledu (Nīflheima), savukārt dienviddaļa kļuva par uguns zemi (Mūspellu). Nīflheimas ledum sastopoties ar Mūspellas karstumu, radās indīgas sarmas jeb eitra pilieni, kas piepildīja visu bezdibeni. No sarmas Ginnungagapā radās milzis Īmirs un govs Audumla, kas ar savu pienu baroja Īmiru. Govs laizīga sarmas klātos akmeņus, un no tiem radās Buri, Bora tēvs un dievu priekštecis. No Īmira padusēm un kājām radās sarmas milži hrimtursi (tostarp sešgalvainais Trudgelmirs).
Gotiskais metāls
Gotiskais metāls ir smagā metāla apakšžanrs, kas apvieno dūmmetāla agresiju ar gotiskā roka melanholiju. Gotiskais metāls radās 1990. gadu sākumā Eiropā. Par žanra pionieriem var uzskatīt Anglijas mūzikas grupas Paradise Lost, My Dying Bride un Anathema. Citas 1990. gados nozīmīgas citvalstu gotiskā metāla grupas bija Type O Negative, Tiamat, The Gathering, Theatre of Tragedy, Moonspell, Theatres des Vampires, Tristania, Within Temptation.
Bellerofons
Bellerofonts (Βελλεροφῶν Bellerophōn, ģen. Bellerophōntos) bija varonis grieķu mitoloģijā, "diženākais varonis un nezvēru nonāvētājs", līdzās Kadmam (Kadmos) un Persejam (Perseus), pirms Hērakla laikiem; viņa lielākais sasniegums bija Himēras — briesmoņa, kuru Homērs aprakstījis kā būtni ar lauvas galvu, kazas ķermeni un čūskas asti, — nogalināšana.
Degunradžvaboles
Degunradža ragam līdzīgais rags virs mutes ir tikai vaboļu tēviņiem, mātītēm šajā vietā ir tikai neliels paugurs.
Līdzsvarotā vadības karte
LVK pamatprincipi
Lai varētu līdzsvarot un novērtēt uzņēmuma darbību, R.Kaplāns un D.Nortons ieviesa četras perspektīvas:
Latvijas Republikas Komerclikums
Komerclikums ir 2000. g. Saeimā pieņemts Latvijas normatīvais akts, kurā noteiktas komercdarbības tiesiskās normas. Tajā definēti komersanta, komercdarbības, komercreģistra un citi ar komercdarbību (uzņēmējdarbību) saistīti jēdzieni, nosacījumi un ierobežojumi. Komerclikums galvenajos aspektos atbilst vairuma Eiropas Savienības valstu tiesiskajā praksē lietojamiem līdzīgiem likumiem un citiem normatīvajiem aktiem. Spēkā kopš 2002. g.
Kārlis XIV Juhans
1810. gadā kļuva par Zviedrijas karaļa Kārļa XIII troņmantnieku. Pēc Sestās koalīcijas kara Kārlis Juhans piespieda Frederiku VI Zviedrijai atdot Norvēģiju. Tas 1814. gadā izraisīja Zviedrijas—Norvēģijas karu, kurā Norvēģija tika sakauta 19 dienu laikā un kā rezultātā Norvēģija turpmāko nepilnu gadsimta atradās savienībā ar Zviedriju. Pēc Kārļa XIII nāves 1818. gadā Kārlis XIV Juhans kļuva par valdnieku. Valdīšanas laikā bija miera un labklājības periods, valdīja līdz savai nāvei 1844. gadā.
Rihvala
Rihvala - pilsēta Polijā, Lielpolijas vojevodistē uz dienvidiem no Koņinas.
Vammas
Vēsture
1996. gadā Vammas tika apvienots vēl ar vairākiem citiem Somijas militārās nozares uzņēmumiem, izveidojot Suomen Puolustusväline Oy, kas 1997. gadā tika pārdēvēts par Patria Oy. Vammas tika pārdēvēts par Patria Vammas Oy. 1997. gadā Tampella visas Vammas akcijas pārdeva Patria.
Balašiha
Balašiha (ru) ir pilsēta Krievijā, Maskavas apgabalā. Ar vairāk kā vairāk kā 510 tūkstošiem iedzīvotāju tā ir lielākā pilsēta Maskavas apgabalā pēc iedzīvotāju skaita. Pilsēta atrodas Pehorkas upes krastos (Maskavas pieteka), 4 km uz austrumiem no Maskavas robežas.
Zīdītāji
Zīdītāju raksturojums
Zīdītāji ir mugurkaulnieku attīstītākā klase. Organisma augstākā attīstība izpaužas visu orgānu sistēmu lielākā diferenciācijā un galvas smadzeņu visaugstākajā attīstībā. Tajās sevišķi attīstīts augstākās nervu darbības centrs — pusložu garoza, ko veido pelēkā smadzeņu viela. Sakarā ar to zīdītāju uzvedībai ir ļoti dažādas izpausmes. To veicina ļoti saliktie maņu orgāni, sevišķi dzirdes un ožas orgāni. Dzirdes orgānā ir iekšējā auss, vidusauss, kurā ir jau trīs dzirdes kauliņi — kāpslītis, laktiņa, āmuriņš —, labi attīstīta ārējā auss jeb ārējā auss eja, kuru apņem bungkauls. Ožas orgāns ir liela apjoma, tajā daudz ožas gliemežnīcu, un tas līdz ar dzirdes orgānu zīdītājiem ir vadošais orgāns barības iegūšanā, slēpjoties no vajātājiem un uzmeklējot sev līdzīgus.
Zīdītāju skeletu raksturo apakšžokļa vienkāršā uzbūve (tas sastāv tikai no zobu kaula), divi pakauša locītavas pauguri, sinapsīdu tipa vaigu loks, noteikts skaits (septiņi) kakla skriemeļu, skriemeļu skaita nelielas svārstības citos mugurkaula nodalījumos, apkšstilba-pēdas un apakšdelma-plaukstas pamata locītava.
Valsts vadītājs
Valsts vadītājs monarhijās ir monarhs (karalis, firsts, emīrs), bet republikās — prezidents. Prezidentālā republikā un pusprezidentālā republikā valsts galva ir prezidents.
VEF I-17
VEF I—17 bija vieglais iznīcinātājs, Kārļa Irbīša konstruētā mācību treniņa lidmašīna. I—17 ir pēdājā K. Irbīša konstruētā lidmašīna, ko uzbūvēja VEF rūpnīcā. Lidotāju apmācībai tika uzbūvētas sešas šī tipa lidmašīnas un papildus bija dots pasūtījums uz vēl sešām I—17A lidmašīnām, bet pasūtījuma izpildi izjauca Latvijas okupācija. Dažas no lidmašīnām pētīja padomju speciālisti (lidmašīnās tika ievietots padomju M-11 dzinējs). Vēlāk, kad Latviju okupēja Vācija, lidmašīnas tika pētītas vācu lidotāju mācibu skolā Tornē. Tika uzskatīts, ka I—17 lidojumā ir labāks par britu Miles Magister un padomju УТ-2. Divi Miles Magister tika ekspluatēti arī Latvijā. Monoplānu lidotāju apmācībai Latvijai bija nepieciešams iegūt īsā laikā, tā kā Lielbritānijā bija pasūtīti 39 iznīcinātāji Hawker Hurricane, kurus gan Lielbritānija paturēja sev, naudu par pasūtījumu iekasējot. Tādēļ I-17 prototipa izmēģinājumi nenotika, tas tika laists sērijveida ražošanā bez izmēģinājumiem.
Latvijas Pagaidu valdība
Ulmaņa 1. Pagaidu valdība
1918. gada 18. novembrī Rīgas pilsētas otrā (krievu) teātra telpās (tagad Nacionālais teātris) Tautas padome proklamēja neatkarīgu Latvijas valsti un uzdeva Ulmanim Pagaidu valdības veidošanu. Ministriem paredzēja arī vietniekus no mazāko partiju pārstāvjiem. 19. novembrī Ulmanis Tautas padomei piedāvāja ministru kandidatūras. Sākotnēji neaizpildīti bija Satiksmes, Tieslietu, Tirdzniecības un rūpniecības, un Apsardzības ministru un Valsts kontroliera posteņi. Ar 15 pret 48 balsīm valdības programmu apstiprināja, un tā sāka darbu. Pirmā Pagaidu valdības sēde notika 26. novembrī Dzirnavu ielā 87, kurā piedalījās Ministru prezidents Ulmanis, ministri Kasparsons, Valters, Puriņš, Hermanovskis, ministru biedri Bemus, Birznieks, Dambīts un Blumbergs, protokolēja Rudzīts. Ulmanis ziņoja par sarunām ar Vācijas pilnvarnieku Vinnigu par Latvijas līdzšinējo valdības iestāžu pārņemšanu un nolasīja Vinniga notu par Latvijas Pagaidu valdības atzīšanu, ko uzskatīja par neapmierinošu un vienojās pastāvēt uz formulējumu, kāds tas bija līgumā ar Igauniju. 2., 6. un 20. decembrī Ulmanis informēja Tautas padomi par pēdējo ministru vakanču aizpildīšanu. Pagaidu valdība 2. janvārī no Padomju Latvijas armijas uzbrukuma vispirms bēga uz Jelgavu, tad uz Liepāju, kur sākās problēmu pilna sadzīvošana ar Vācijas okupācijas pārvaldi. 16. aprīlī vācieši sarīkoja Aprīļa puču. Ulmaņa valdība līdz 27. jūnijam zaudēja kontroli pār notikumiem Kurzemē, paglābjoties uz tvaikoņa Saratov, taču saglabāja Ziemeļlatvijas brigādes un Dienvidlatvijas brigādes uzticību. Jūnija beigās Antante panāca valdības darba atsākšanu, taču vienlaikus pieprasīja tās demisiju un jaunas valdības koalīcijas izveidošanu, kas vairāk ņemtu vērā vācbaltiešu intereses.
Okeāns
Okeānu izpēte
Lielāko daļu okeāna gultnes cilvēki vēl nav kartējuši un izpētījuši. 1995. gadā, balstoties uz okeānu ūdens virsmas gravitācijas novirzēm, tika izveidota Pasaules okeāna gultnes virsmas fiziski-ģeogrāfiskā karte, kas iekļauj zemūdens objektus, kas lielāki par 10 kilometriem.
Vāclavs Klauss
Vāclavs Klauss (cs, ; dzimis Prāgā, Čehijā) ir čehu politiķis, bijušais Čehijas prezidents un Čehijas premjerministrs.
Biogrāfija
Viņš uzvarēja prezidenta vēlēšanu trešajā kārtā ar 142 balsīm "par" no 281 kopējās balss. V. Klauss sāka pildīt Čehijas prezidenta pienākumus. 2008. gada sākumā notikušajās prezidenta vēlēšanās viņš atkārtoti tika ievelēts uz prezidentūras otro termiņu. Otrā prezidentūras piecgade sākās. 2013. gada martā viņu amatā nomainīja Milošs Zemans.
Riska kapitāls
Tā kā riska investīcijas lielas peļņas vietā var nest arī ievērojamus zaudējumus, riska investori - fiziskas vai juridiskas personas - mēdz apvienoties, izveidojot riska fondus, tādējādi sadalot riskus, tātad arī iespējamos zaudējumus.
Lai veicinātu strauju jaunu tehnoloģiju attīstību un jaunu uzņēmējdarbības sfēru veidošanos, daudzas valstis atbalsta riska fondu veidošanu. Piemēram, vairums telekomunikāciju, informātikas un citas mūsdienu tehnoloģijas izveidojušās lielā mērā pateicoties riska kapitāla finansējumam. Arī Latvijā tiek īstenota nacionālā programma „Riska kapitāla finansējums”, ko organizē Latvijas Garantiju aģentūra. Minētajā programmā izveidoti trīs no valsts budžeta un ES struktūrfondiem līdzfinansēti riska kapitāla fondi - ZGI fonds, Otrais Eko fonds (fonda pārvaldītājs Eko Investors), un INVENTO.
Slesina
No 1793. līdz 1807. gadam ietilpa Prūsijā, no 1807. līdz 1815. gadam - Varšavas hercogistes sastāvā, bet vēlāk - Krievijā. Pēc Pirmā pasaules kara iekļāvās atjaunotajā Polijas valstī.
4. tramvaju maršruts (Rīga)
4. tramvaju maršrutu apkalpoja gan RP SIA "Rīgas satiksme" 3. tramvaju depo.
Maršruts tika slēgts 2018. gada 3. martā, pamatojot to ar zemu pasažieru skaitu, saistība ar 1. tramvaju maršruta popularitāti.
Maršruts
Virzienā Centrāltirgus — Imanta tramvaji brauca šādām ielām: Centrāltirgus iela, Maskavas iela, 11. novembra krastmala, Akmens tilts, Uzvaras bulvāris, Slokas iela, Jūrmalas gatve, Kurzemes prospekts, Bebru iela, Anniņmuižas bulvāris un Dammes iela.
Koroļova
Koroļova (ru) ir pilsēta Krievijā, Maskavas apgabalā. Tajā dzīvo 174,5 tūkstoši iedzīvotāju. Līdz 1996. gadam pilsētu sauca par Kaļiņingradu; pārdēvēta par godu raķešu konstruktoram Sergejam Koroļovam. Koroļova atrodas 23 km uz ziemeļaustrumiem no Maskavas.
Rakoņevice
Rakoņevice - pilsēta Polijā, Lielpolijas vojevodistē uz rietumiem no Poznaņas.
Džovanni Kasīni
Astronoms
Kasīni bija pirmais, kurš veica sekmīgus garuma grādu noteikšanas aprēķinus, izmantojot Galileja metodi. Tās pamatā bija Jupitera pavadoņu aptumsumu izmantošana. Izmantojot šo metodi, pirmoreiz tika precīzi izmērīta Francijas teritorija. Tā izrādījās krietni mazāka nekā tolaik tika domāts. Luijs XIV par šo faktu izteicies, ka „nekāda sakāve kaujā nelīdzināsies tiem zaudējumiem, kurus man nodarīja manu ģeogrāfu uzcītība”.
Patkules pagasts
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. 1945. gada 1. augustā pagastā izveidoja Drosmes un Patkules ciema padomes. Pagastu likvidēja 1949. gada 31. decembrī, ciemus iekļaujot Madonas rajonā. Mūsdienās Patkules pagasta teritorijas lielākā daļa iekļauta Madonas novada Sarkaņu pagastā, nelielas teritorijas Praulienas un Cesvaines pagastos.
Valdis Kalnroze
Valdis Kalnroze (līdz 1961. gadam Voldemārs Rozenbergs, — ) bija latviešu gleznotājs, smalks tonālās glezniecības meistars.
Daniels Kastners
Daniels Kastners (dzimis ) ir Austrijas futbolists, kurš 2009. gada sezonā spēlēja Liepājas Metalurgs sastāvā. Pirms tam spēlējis vairākos Austrijas Bundeslīgas un 1. līgas klubos.
Valdis Kalnroze
Biogrāfija
1944. gadā kļuva par Latvijas PSR Mākslinieku savienības biedru, 1952. gadā no tās tika izslēgts, bet 1957. gadā atkal uzņemts.
Mākslinieciskā darbība
Galvenais glezniecības žanrs ir bijusi ainava, māksliniekam paticis gleznot pilsētas ainavas ar ezeru krastiem, upes līčiem un pilsētas atspulgiem tajos un marīnas. Taču pievērsies arī klusajām dabām. Valdis Kalnroze uzskatāms par smalku tonālās glezniecības meistaru, kurš veidojis pastozas, fakturētas, sudrabaini pelēcīgas kompozīcijas, kas tikušas papildinātas ar spektra krāsu spožiem akcentiem. Sākumposma radīto darbu ekspresijā īpaša nozīme ir gaišo un tumšo laukumu attiecību plašajam diapazonam. Vēlāk radītajos darbos noteicošā kļūst pelēcināto toņu gamma, gleznojuma maniere kļūst diferencētāka, vēlīno darbu raksturīga iezīme — sarkanas un baltas krāsas akcenti, kur kontrasts palīdz izcelt harmoniju, lai arī tas ir neiederīgi tonālās glezniecības klasiskajos principos. 1930. gados mākslinieks attīsta ne tikai otas gleznojumu, bet lieto arī paletes nazi ekspresijas sasniegšanai. Darbos ikdienišķais, reālais gūst mazliet teiksmainu noskaņu, ainavas gandrīz vienmēr papildina stafāža, kas neienes sadzīviskus akordus. Galvenokārt strādājis eļļas glezniecības tehnikā.
Austrāliešu futbols
Sporta veida pirmsākumi ir datējami ar 1858. gadu, nākamajā gadā tikuši izdoti pirmie noteikumi.
Andrejs Klementjevs
Andrejs Klementjevs (dzimis Rīgā ) ir Latvijas krievu politiķis, daudzus gadus bijis partijas "Saskaņa" biedrs, no kuras izstājies 2023. gadā. No 1998. līdz 2022. gadam bija Saeimas deputāts, būdams tās septiņos sasaukumos, ilgstoši darbojies Saeimas Nacionālās drošības komisijā. Šobrīd pārstāv partiju "Kopā Latvijai".
Latvijas Sapieru pulks
Pulks uzbūvējis 4 tiltus pār Pededzi, Kuju, Upsti un Ogri (1926.–1927. g.), kā arī gaisa tiltu pār Mēmeli pie Bauskas (1928. g.). 1935./36. gadā tas izbūvēja 3. Latgales kājnieku divīzijas vasaras nometni Litenē, pulks būvēja arī nometnes Salaspilī, Mangaļsalā un Gaujā.
Andrejs Klementjevs
Politiskā darbība
Kandidēja arī 14. Saeimas vēlēšanās 2022. gada rudenī, taču "Saskaņas" saraksts nepārvarēja 5% barjeru. 2023. gadā izstājies no partijas un aprīlī bija jaunas partijas "Kopā Latvijai" dibinātāju skaitā.
Personīgā dzīve
Kopš 2001. gada septembra A. Klementjevs ir precējies ar Sarmīti Klementjevu. Laulībā dzimuši divi dēli.
Cilvēka ģeogrāfija
Cilvēka ģeogrāfijas paradigmas vēsture
Mūsdienās aktuālā paradigma attīsta tēzi par to, kā cilvēki paši veido savu uzskatu par vidi. Piemēram, Zemes iedalījums reģionos (reģionalizācija) bieži vien ir balstīts tikai uz tradīciju, piemēram, termins "Austrumeiropa" balstīts uz sabiedrības uzskatu, nevis dabiskām robežām. Cilvēki savā ikdienā veido paši savu un visas sabiedrības uzskatu par ģeogrāfiju, pērkot noteiktus produktus, veidojot mārketinga kampaņas. Piemēram, Londona kļūst par pasaules finanšu centru un Milāna — par vienu no modes centriem tajā brīdī, kad sabiedrība tā uzskata un rīkojas, izejot no šādiem principiem. Tādējādi cilvēki ar savu rīcību nosaka saimniecisko un sociālo struktūru tādās pasaules vietās, kur viņi nekad pat nav bijuši.
Uzvārds
Latviešu uzvārdi
Līdz dzimtbūšanas atcelšanai uzvārdi bija tikai tiem latviešiem, kas bija pārcēlušies uz dzīvi pilsētās. Uz laukiem dzīvojošajiem parasti lietoja kristīgo vārdu kopā ar māju nosaukumu, piemēram, Plāciņu Mārtiņš. Pēc Romas katoļu baznīcas Tridentas koncila (1545–1563) lēmuma par metriku grāmatu kārtību Latvijas katoļu draudzēs pamazām sāka lietot arī uzvārdus kā piederības apliecinājumu ciema kopienai. 1599. gada Latgales katoļu draudžu revīzijas dokumentos atrodami vairāki desmiti uzvārdu, piemēram, Leitāns, Kalvišs, Malnačs, Piterāns, Pudāns, Punculs. Tolaik visiem viena ciema iedzīvotājiem deva vienu uzvārdu, piemēram, visi Kairiši 1654. gadā dzīvoja Kairišu ciemā.
Dabrelis
Vārda izcelsme
Vārds Dabrelis, pēc valodnieku atzinuma, skaidrojams kā baltu izcelsmes personvārds no “dabrs”, ar nozīmi “labs”, “drosmīgs” (Mīlenbahs, Endzelīns, Blese).
Inženieris
Vārds "inženieris" ir radies no franču valodas vārda ingénieur, kas savukārt ir radies no latīņu valodas vārda ingeniare (‘izstrādāt’) vai ingenium (‘gudrība’).
Mihails Bartaševičs
Mihails Bartaševičs (dzimis Rēzeknē) ir latviešu inženieris celtnieks, uzņēmuma „Latgalija” vadītājs, bijušais Rēzeknes domes deputāts.
Dzimumu līdztiesība
Eiropas Padome
Eiropas Padome ir izveidojusi Dzimumu līdztiesības komiteju, kuras mērķis ir sekmēt dzimumu līdztiesības integrētās pieejas izmantošanu visās Eiropas Padomes programmās un pasākumos. Komiteja veicina kopīgu dzimumu līdztiesības standartu pieņemšanu un īstenošanu, specifisku dzimumu līdztiesības politiku īstenošanu, vīriešu un sieviešu līdzsvarotu līdzdalību politikā un lēmumu pieņemšanā, kā arī veic pasākumus, kas mazina vardarbību pret sievietēm un cilvēktirdzniecību. Komiteja tiekas divas reizes gadā, un tajā piedalās augsta līmeņa eksperti dzimumu līdztiesības jautājumos.
WTO (Pasaules tirdzniecības organizācija)
Pasaules tirdzniecības organizācija 2017.gada 12.decembrī pirmo reizi oficiāli pauda savu apņemšanos paaugstināt sieviešu līdzdalību tirdzniecībā, tiecoties novērst šķēršļus, kas liedz sievietēm aktīvi darboties tirdzniecībā un īstenot savu ekonomisko potenciālu. Tāpat organizācija izveidoja atsevišķu struktūru - dzimumu līdztiesības politikas koordinācijas punktu, kas savā darbībā izvirzījusi šādus mērķus:
Kaķis (nozīmju atdalīšana)
Kaķis var būt:
Odincova
Vēsture
Pilsēta savu nosaukumu aizguvusi no kņaza Dmitrija Donska bajāra Andreja Odincova, kura dzimtai arī piederējusi šī zeme. 1470. gadā izveidojās Odincovas ciems. 1870. gadā līdz ar dzelzceļa līnijas Maskava—Smoļenska izveidi, Odincovā sāka dzīvot dzelzceļa strādnieki un savu darbu uzsāka vairāki ķieģeļu cepļi.
Konstanca
Konstanca var būt:
2010. gada ziemas olimpiskās spēles (13. diena)
Programma
Laika starpības dēļ daži notikumi pēc Latvijas laika sākas jau naktī (nākamajā dienā), šajos sarakstos saglabāta kārtība pēc Vankūveras laika. Sākuma,beigu laiki doti pēc Latvijas laika
Ātrslidošana
23:00 - 00:35 - Sievietes, 5 000 metri
Daugavpils ģerbonis
Vēsture
Saskaņā ar Krievijas heroldijas ieviesto sistēmu ķeizarienes Katrīnas II valdīšanas laikā, ģerboņu augšā tika attēlots melns Krievijas ērglis zelta laukā, bet apakšējā daļā — tās guberņas ģerbonis, kurā tika izvietota pilsēta, ar atšķirīgu lauka krāsu.
No 1920. līdz 1925. gadam no ģerboņa tika noņemti impērijas simboli — ērglis un kroņi. Lietvedībā izmantoja Vitebskas guberņas ģerboni — jātnieku sarkanā laukā, kas kļuva par Lietuvas ģerboni un 1991. — 1995. g. tika izmantots kā Baltkrievijas valsts ģerbonis. Daugavpils novadpētniecības un mākslas muzejā glabājas litogrāfiju akmens ar pilsētas «Pogoņas» ģerboni, kuru izmantoja kancelejas vajadzībām.
1941. — 1944. g. pilsētā tika izmantota Trešā reiha simbolika.
2008. gada 29. maijā tika pieņemti Daugavpils pilsētas domes saistošie noteikumi Nr.27 «Par Daugavpils pilsētas pašvaldības simboliku», kuri nosaka pilsētas ģerboņa sekojošu lietošanas kārtību:
3.5. Ģerboņa attēlu, garantējot pienācīgu cieņu pret to, drīkst izvietot citu publisko un privāto institūciju un privātpersonu telpās.
…
Cūgas kantons
Cūgas kantons (de) ir viens no Šveices 26 kantoniem, kas atrodas valsts vidusdaļā. Kantona administratīvais centrs ir Cūga. 1352. gadā tas pievienojās Šveices konfederācijai. Kantons robežojas ar Ārgavas, Cīrihes, Švīces un Lucernas kantoniem. 2011. gada decembrī kantonā dzīvoja apmēram 114 tūkstoši cilvēku, galvenokārt vācvalodīgie.
Latvijas eiro monētas
Eiro ieviešanas vēsture
Tā kā Latvija jau kopš ir Eiropas Savienības dalībniece un Eiropas Savienības Ekonomikas un Monetārās Savienības dalībniece, tad Latvijai bija paredzēts līdz 2008. gada 1. janvārim pāriet uz Eiropas vienoto valūtu eiro. 2005. gada 1. janvārī Latvijas Banka piesaistīja latu eiro pēc kursa: 1 EUR = 0,702804 LVL. Taču sakarā ar nestabilo ekonomisko situāciju un tai sekojošo Latvijas finanšu un pārvaldes krīzi (2008—2010), pāreju uz eiro atlika līdz 2014. gada 1. janvārim.
Džons Bekuss
Biogrāfija
Dzimis Filadelfijā, jaunību pavadīja netālajā Vilmingtonā. Iestājās Virdžīnijas Universitātē, lai studētu ķīmiju, tomēr to pameta un iestājās armijā. Strādājot slimnīcā, Bekusam tika konstatēts smadzeņu audzējs, kurš tika veiksmīgi izoperēts. Vēlāk pārcēlās uz Ņujorku, kur strādāja par radio montieri. Bekuss ieinteresējās par matemātiku, tāpēc iestājās Kolumbijas Universitātē, kur 1949. gadā ieguva maģistra grādu un 1950. gadā iestājās darbā IBM. 1954. gadā Bekuss izveidoja pētnieku grupu, kas izstrādāja programmēšanas valodu FORTRAN datoram IBM 704. No 1991. gada - pensijā.
Upe
Ar upju pētīšanu nodarbojas hidroloģija. Šī zinātne ir plašāka, jo tā nodarbojas ar visu veidu ūdenstilpju izpēti. Nereti tiek apgalvots, ka ar upju izpēti nodarbojas limnoloģija, tomēr šo zinātni vairāk asociē ar ezeru izpēti.
Pamatjēdzieni
Galvenie upes lieluma rādītāji ir upes garums un notece. Upes garums ir upes gultnes garums, mērot pa gultnes viduslīniju no upes iztekas līdz ietekai. Šo šķietami vienkāršo parametru nereti ir grūti izmērīt — bieži upi veido ļoti līdzīga izmēra pietekas un ir neskaidrs, kuru no šīm pietekām uzskatīt par galveno upes gultni. Ja upe iztek no ezera, dažos gadījumos pie upes garuma pieskaita ezerā garākās pietekas garumu, dažos gadījumos — nē.
Citi topogrāfijas jēdzieni
Laika gaitā upes tiecas izskalot savas gultnes aizvien dziļāk, pēc iespējas tuvinot gultni visā tās garumā bāzes līmenim. Tomēr upes gultnes izskalošana notiek pietiekami lēni, lai tā mijiedarbotos ar Zemes garozas tektoniskajiem procesiem — Zemes garozas celšanos, lūzumu veidošanos. Šajā ziņā upes var iedalīt:
Alfrēds Kons
Biogrāfija
Alfrēds Kons dzimis Frīportā, Ilinoisā, bet vēlāk pārcēlās uz Klīvlendu, Ohaio, kur sāka strādāt par avīžu redaktoru un žurnālistu. Vēlāk viņš pārcēlās uz Galvestonu, Teksasu, kur vadīja avīzes izdošanu.
Indoirāņu valodas
Senindiešu valoda
Klasiskajā laikmetā (apmēram mūsu ēras 5. vai 6. gadsimtā) dzīvoja un darbojās lielākais indiešu dzejnieks un dramaturgs Kālidāsa, kas sarakstījis drāmu «Sākuntala» un lirisko dzejojumu «Mēghadūta» («Mākonis — vēstnesis»).
Vidusindiešu valodas (prākriti)
Viena no vidusindiešu valodām ir arī mirusī pāli valoda, kurā saglabājusies bagāta dienvidu budistu literatūra. Vidusindiešu valodas netika tik stingri normētas kā klasiskais sanskrits. Tāpēc tās brīvāk attīstījās un ar laiku sašķēlās daudzās izloksnēs, no kurām vēlāk radās patstāvīgas jaunindiešu valodas.
Jaunindiešu valodas
Jaunindiešu valodas pastāv apmēram no mūsu ēras 11. gadsimta līdz mūsu dienām, t.i., apmēram gadu tūkstoti.
Ir liels vairums dzīvo jaunindiešu valodu, no kurām pazīstamākās ir hindi un urdu (kopā ap 383 miljonu pratēju), bengāļu (ap 165 miljonu pratēju) marathu (ap 62 miljonu), pandžabu (ap 82 miljonu), gudžaratu (ap 41 miljonu), kašmiriešu, asāmiešu, orija, sindhu, singalēziešu (Ceilonā), paišāči un citas valodas.
Kārlis Klāsups
Personīgā dzīve
Kārlis Klāsups ir strādājis Rīgas ostā par celtņa vadītāju. Sešdesmito gadu pirmajā pusē viņam pasliktinājās veselība, kas bija par iemeslu šahista karjeras beigām. Vēlāk dzīvojis ļoti noslēgti, un viņa nāves fakts ilgus gadus nebija izpelnījies Latvijas šaha sabiedrības ievērību.
Pelagijs
Pelagijs (, dzimis apmēram 354. gadā, miris apmēram 418. gadā) bija askēts, iebraucis Romā visiespējamāk no Īrijas. Pēc tam, kad vestgotu karalis Alariks I ieņēma Romu, Pelagijs pārcēlās uz Kartāgu. Zināms, ka ap 418. gadu darbojies Palestīnā.
Pionieri
Pionieri var būt:
Ventspils 2. pamatskolas stadions
Ventspils 2. pamatskolas stadions ir futbola stadions Ventspilī, Latvijā. Tā ietilpība ir 500 vietas.
Istabas muša
Istabas muša jeb mājas muša (Musca domestica) pieder mušu dzimtai (Muscidae), Muscoidea virsdzimtai divspārņu kārtā (Diptera). Tā ir visdaudzskaitlīgākā mušu suga pasaulē. Šī muša var pārnēsāt daudzu infekcijas slimību (vēdertīfa, paratīfa, dizentērijas, holeras, tuberkulozes, liesas sērgas) ierosinātājus.
Uzvedība
Istabas muša barojas tikai no šķidrumiem. Tās izspļauj siekalas uz barības, siekalas barību sagremo, tad muša sašķidrināto masu uzsūc.
Arēna Rīga
"Arēna Rīga" ir daudzfunkcionāla halle Rīgā, Latvijā. Pēc sēdvietu un stāvvietu skaita lielākā ledus halle un pasākumu vieta Latvijā. Arēna nodota ekspluatācijā 2006. gada 15. februārī. Mājas spēles šajā arēnā aizvada HK "Dinamo Rīga" un Latvijas hokeja izlase, taču tās izmantošana paredzēta arī citiem sporta, mūzikas, kultūras un izklaides pasākumiem.
Sports
2021. gadā arēnā notika 2021. gada Pasaules čempionāta hokeja B grupas un atsevišķas izslēgšanas spēles.
Mūzika
2008. gadā 11. februārī uzstājas grupa Korn, ko apmeklēja ap 10 000 klausītāju.
1998.—1999. gada NBA lokauts
1998.—1999. gada NBA lokauts bija trešais lokauts Nacionālās basketbola asociācijas vēsturē. Tas ilga no līdz  un samazināja 1998.—1999. gada NBA sezonu līdz 50 spēlēm katrai komandai. Lokauts izcēlās nesaskaņu dēļ starp NBA vadību un spēlētāju asociāciju. Līgas vadība vēlējās ieviest izmaiņas NBA algu griestu noteikumos.
Dzinis
Loģiskā slāņa draiveri var vai nu būt (datņu sistēmu dziņi), vai var nebūt (daži printeru dziņi) operētājsistēmas kodola daļa. Kļūdas dziņos, kuri nav operētājsistēmas kodola daļa, parasti nespēj izraisīt visas sistēmas nestabilitāti.
Gada aktrise (Spēlmaņu nakts)
Balva līdz šim ir pasniegta visās Spēlmaņu nakts ceremonijās.
Interdentāls līdzskanis
Interdentāli līdzskaņi tiek izrunāti novietojot mēles lokano galu pret augšējiem priekšzobiem. Dentālie līdzskaņi, turpretī, tiek izrunāti mēles galu novietojiet starp augšējiem un apakšējiem priekšzobiem. Tādējādi interdentālos līdzskaņus var artikulēt gan ar augšējiem, gan apakšējiem priekšzobiem, bet dentālie tiek artikulēti ar mēles lokano daļu pret augšējo priekšzobu aizmuguri.
Izplatība
Interdentāls sastopams dažās itāļu valodas variācijās, kā arī angļu valodā.
Tik Tok
Dziesma saņēma dažādu mūzikas kritiķu vērtējumu. Daudzi kritiķi uzslavēja izpildītāju par dziesmas vārdiem, citi kritiķi izcēla pārāk līdzīgo šīs dziesmas izpildījumu citu dziedātāju, piemēram Lady Gaga, dziesmām. Taču dziesma sasniedza vērā ņemamus komerciālus panākumus, dziesma iekļuva 11 valstu topos. Līdz 2010. gada jūlijam "Tik Tok" tika lejuplādēti 5 miljoni dziesmas kopiju ASV.
Sevvostlags
Vēsture
1931. gada 13. novembrī VK(b)P Centrālkomiteja pieņēma lēmumu Kolimas zelta ieguves baseinā izveidot speciālu Valsts trestu ceļu un rūpnīcu celšanai Augšējās Kolimas rajonā "Daļstroi", kam sākotnēji bija tieši jāpakļaujas VK(b)P CK. Par šī tresta pirmo vadītāju iecēla latvieti Eduardu Bērziņu. 1932. gada 19. janvārī Maskavā izdeva slepenu pavēli, kas paredzēja "Daļstroj" vajadzībām izveidot "40 tūkstošus lielu ieslodzīto kontingentu". 1932. gada 1. aprīlī pēc OGPU rīkojuma izveidoja Sevvostlagu - "Ziemeļaustrumu labošanas darbu nometni" (Севвостлаг - Северо-Восточный исправительно-трудовой лагерь). Šīs nometnes priekšnieks bija pakļauts tieši "Daļstroi" direktoram Bērziņam. Lielā terora laikā 1938. gadā Eduardu Bērziņu atcēla no amata un nošāva, bet "Daļstroi" pakļāva tieši PSRS Iekšlietu tautas komisariātam (NKVD) un pārdēvēja to par Tālo Ziemeļu celtniecības galveno pārvaldi (Главное Управление строительства Дальнего Севера НКВД СССР «Дальстрой»). Ieslodzīto skaits šajā laikā strauji pieauga un sasniedza savu maksimumu - 190 tūkstošus 1940. gadā.
Kongo Demokrātiskā Republika
Ģeogrāfija
Kongo Demokrātiskās Republikas krasta līnija ir tikai 37 kilometrus gara. Caur valsti plūst Kongo upe, kas ir otra garākā upe Āfrikā. Rietumos atrodas tropu meži un ganību lauki. Ziemeļos stiepjas Kongo lietus mežs, kurš sākas valsts ziemeļrietumos un stiepjas līdz pat ziemeļaustrumiem. Kongo lietus mežs ir pazīstams ar savu lielo bioloģisko daudzveidību. Tajā ir sastopamas vairāk nekā 600 koku sugu un 10 000 dzīvnieku sugu. Tur ir sastopami tādi dzīvnieki kā meža ziloņi, gorillas, šimpanzes (bonobo), okapi, leopardi, nīlzirgi un lauvas. Kasai reģionā (Rietumkasai un Austrumkasai provinces), kas atrodas valsts centrālajā daļā, tiek iegūti dimanti. Kivu reģions (Dienvidkivu un Ziemeļkivu provinces), kurš atrodas pie robežas ar Ruandu un Burundi, kā arī mazliet pie robežas ar Ugandu, ir pazīstams ar vulkāniem, konfliktu ar nemierniekiem un kalnu gorillām. Konflikts sākās 2004. gadā, kad vairākas nemiernieku grupas sāka uzbrukt KDR armijai. Vairākas kaujas ir notikušas Ziemeļkivu galvaspilsētā Gomā. Šajā reģionā ir izvietoti ANO miera uzturētāji. Valsts dienvidaustrumos atrodas bijusī Katangas province, kura ir bagāta ar derīgajiem izrakteņiem un auglīgu zemi lauksaimniecībai. Provinces galvaspilsēta bija Lubumbaši, kura ir otra lielākā pilsēta valstī, kā arī nozīmīga kalnrūpniecības pilsēta. 2015. gadā provinci sadalīja 4 mazākās provincēs. Tajās tiek iegūts kobalts, varš, zīds, rādijs, urāns un dimanti.
Augsta līmeņa programmēšanas valoda
Pirmās augsta līmeņa programmēšanas valodas tika izveidotas 1950. gados (Fortran, ALGOL).